Ілияс Жансүгіровтің 125 жылдығында 25 том кітап жарық көреді
"Ілияс Жансүгіровтің 125 жылдығында 25 том кітап жарық көреді"|"https://madeniportal.kz/adebiet/iliias-zansugirovtin-125-zyldygynda-25-tom-kitap-zaryq-koredi"
TITLE: Ілияс Жансүгіровтің 125 жылдығында 25 том кітап жарық көреді
URL: https://madeniportal.kz/adebiet/iliias-zansugirovtin-125-zyldygynda-25-tom-kitap-zaryq-koredi
META: "Ілияс Жансүгіровтің 125 жылдығында 25 том кітап жарық көреді"|"https://madeniportal.kz/adebiet/iliias-zansugirovtin-125-zyldygynda-25-tom-kitap-zaryq-koredi"
TOTAL WORDS: 212
TEXT: Ілияс Жансүгіров Биыл қазақтың дүлдүл ақыны, жыр құлагері Ілияс Жансүгіровтың туғанына - 125 жыл. Мерейтой аясында қаламгердің 25 томдық кітабы басылып шығады, деп хабарлайды madeniportal. Ақынның 125 жылдығын атап өтудің жоспары бекітіліп, мерейтой аясында көптеген шаралар белгіленді. Талдықорған қаласында Жансүгіров тағылымы атты республикалық ғылыми-тәжірибелік конференция өтіп, бірнеше кітаптың тұсауы кесілді. Алдағы уақытта ақын өмірі мен шығармашылығының ақтаңдақ тұстары айтылып, бұрын-соңды жарыққа шықпаған туындылары оқырманға жол тартпақ. Филология ғылымдарының докторы, профессор, ілиястанушы Мұратбек Иманғазиновтың айтуынша ақынның әлі еш жерде басылып шықпаған шығармалары көп. «Мәселен: «Рүстем қырғыны», содан кейін «Бақытты Жамал», «Мұзқала», «исатаймахамбет» пьесасы, «Мақпал» пьесалары. Бірқатары бар, біреуі мүлдем жоқ. Аттары бар, тізімде жазылған, бірақ сол кітаптары өз басында шықпай қалды, жоғалып кетті», - дейді ғалым. Ілияс Жансүгіров атындағы Жетісу мемлекеттік университетінің ғалымдары дәл осы жоғалған дүниелердің біразын іздеп тапты. Өңдеді. Мерейтой аясында 25 томдық кітап ретінде шығармақ. Ал ақынның туыстары болса қаламгердің туындыларын шет тілдеріне аудартып, Жансүгіровті жаһанға танытудың жолдарын қарастырып жатыр. «Жуырда ғана ақынның «Құлагер» поэмасы ағылшын тілінде жарық көрді. Біраз шығармалары неміс тіліне аударылды», - дейді Ілияс Жансүгіровтің келіні Қарлығаш Қаңтарбаева. Қаламгердің 125 жылдығы кең көлемде ақынның кіндік қаны тамған Ақсу ауданында тойланады. Қазіргі таңда аудан орталығы Жансүгіров ауылының көшелері абаттандырылып, жолдары жөнделіп жатыр. ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
